Setembro | 2009 | Cambados(tk)\nOutras pequenas vacacións\nPosted by Óscar ⋅ 18/09/2009\nEste curso vai ser un tanto especial no tema das actualizacións. Desde o 19 de Setembro até o día 30 é posíbel que se reduzan ou que non aparezan novas na portada. Cambados(tk) volverá a estar á disposición de todos vós o vindeiro mes de Outubro con toda a actualidade da nosa vila. Mentres o espazo de opinión do libro de visitas segue aberto para quen queira participar, sempre co máximo respecto.\n"Berros dende o alén", novo e orixinal na blogosfera cambadesa\nPosted by Óscar ⋅ 17/09/2009 ⋅ 1 comentario\nBerros dende o alén é un blog no que o seu creador, o veciño de San Tomé Ramón Nogueira, expresa as súas opinións a través de pequenos relatos poéticos ou poemas mesturados con fermosas fotografías (tamén da súa autoría) que complementan os textos.\nDe feito, Ramón tamén dispón dun Flickr onde se pode ter acceso á súa colección de imaxes. Vale moito a pena pasarse polos dous espazos e ler e observar o que Ramón nos di a través da pantalla.\nA imaxe foi extraída do blog mencionado.\nCon motivo da crise…excesiva man de obra na vendima e máis recortes nos servizos públicos\nPosted by Óscar ⋅ 16/09/2009\nNa vendima que comezará durante os vindeiros días non hai sitio para traballar. Así informan as adegas de Rías Baixas que din ter a máis de un millar de persoas en lista de espera, agardando o seu turno para traballar na recollida da uva albariña. Este ano descenderá o número de estudantes que alí traballen e e aumentará o número de parados ou traballadores que queren gañar un plus para o seu soldo. O pago por hora de vendima oscilará entre 7 e 10 euros, segundo o Diario de Arousa.\nPor outra banda, co gallo da crise, a Xunta de Galicia segue a recurtar servizos públicos. Neste caso non é necesario ir moi lonxe, basta con mirar cara o CEIP San Tomé, onde os pais están indignados porque a Consellaría de Educación vai prescindir da metade do profesorado dirixido a ocuparse dos alumnos con necesidades especiais (uns 35 neste centro). Os pais amosan o seu enfado coa Consellaría porque non piden nada máis que unha educación de calidade para todos. Entre estes 35 alumnos atópanse rapaces con Síndrome de Down, autismo ou altas capacidades…a Consellaría desestimou o informe da orientadora do centro e non atenderá ás demandas en profesorado que mestres e pais facían.\nImaxe extraída do Diario de Arousa. A información foi recollida deste medio e de La Voz de Arousa.\nOs colexios de Cambados rebélanse perante a Consellaría de Educación: non tramitarán as axudas para os libros de texto\nPosted by Óscar ⋅ 15/09/2009\nAsí o decidiron representantes dos cinco colexios públicos do Concello de Cambados nunha reunión a semana pasada, na cal se acordou apoiar esta iniciativa que xurdiu da Federación Galega de Directivos de Colexios de Ensino Público (Fegadecep). Así pois, os equipos directivos cos centros cambadeses non introducirán no programa informático persoa a persoa todas as solicitudes para as subvencións, senón que remitirán as peticións directamente á Consellaría de Educación para que sexan tramitadas alí. Polo tanto, esta protesta non vai impedir en ningún caso que a Consellaría teña constancia dos solicitantes das axudas para os libros de texto, pero si pode provocar un retraso na concesión das bolsas.\nDesde os equipos directivos entenden que este traballo administrativo non é tarefa dos mestres e entorpece o inicio do curso escolar, xa de por si cargado de ocupacións para as persoas que figuran na directiva das escolas. En Vilagarcía de Arousa xa están pensando en secundar a protesta.\nTanto a nova como a imaxe foron extraídas de La Voz de Arousa.\nXa podes ver no blog do Rif os vídeos do concerto de Los Hijos Bastardos de Peter Lorre\nPosted by Óscar ⋅ 14/09/2009 ⋅ 1 comentario\nNo pub Rif-Rock hai xente moi eficiente, iso é sabido. Neste caso en menos de dous días desde que se viviu alí o directo de LHBdPT xa puxeron á nosa disposición os vídeos do concerto, e polo que parece, tal e como se prevía non estivo nada nada mal. Agora este grupo de Sanxenxo que ten a capacidade de impedir ao espectador que permaneza inmóbil, inicia a súa xira fóra das fronteiras do país. Moita a sorte na súas viaxes, pero de seguro que non lles fará falta con esa actitude que demostran en cada directo.\nPreme aquí para entrar no blog do Rif-Rock e ver todos os vídeos do concerto, e máis!\nA Xunta do PP deixará a CANDEA sen subvencións para as Xornadas Pedagóxicas por primeira vez en 20 anos\nPosted by Óscar ⋅ 10/09/2009\nA Asociación de Ensinantes de Salnés (CANDEA), que entre moitas cousas organiza cada ano un conxunto de actividades formativas baixo o nome de Xornadas Pedagóxicas, deixará de percibir as tradcionais axudas económicas da Xunta para este propósito. Até agora, a Consellaría de Educación cofinanciaba estas activiades, xa que os mestres están obrigados a facelas para cubrir as 100 horas formativas que lles permiten acceder aos sexenios e os cursos que organiza a propia Xunta de Galicia non son suficientes para todo o profesorado.\nAdela Leiro, presidenta da asociación, teno moi claro: trátase dunha decisión política. Este ano quen queira participar nas Xornadas terá que pagar até tres veces máis do que custaban en edicións anteriores. Isto, segundo a propia Adela, é grave porque ao contrario que nos cursos da Xunta nos de CANDEA participan tamén docentes sen emprego.\nAs XII Xornadas Pedagóxicas do Salnés terán lugar desde o día 21 até o 25 de Setembro desde as 16:30 até as 20:30 horas da tarde no instituto Francisco Asorey. Para inscribirse hai que chamar aos teléfonos 986520407 e 986520151 e pagar unha cota de 30 euros, excepto parados e socios (20 euros). Ten unha duración de 20 horas, homolagado pola Consellaría de Eduación.\nConferencias: Proxecto Climántica por Francisco Soñora Luna, director do proxecto Climántica. “Qué pasa co galego” por Marta Dacosta.\nExperiencias: “O Corpo e as emocións” (E. Infantil) por Rosa Falcón Chaves e Dolores Oubiña Millán. “Unidade didáctica sobre os portos” por Xosé Manuel Leal Bobeda. “O Contorno animado (Esperiencias de animación 1º e 2ª ciclo da E.S.O.) por Manuel Busto Maddalena. “Climántica” por Victor M. Caamaño Rivas, Isaac Pontanilla Pérez e Adela Leiro Lois . “Tics: Ferramentas galegas de autor na escola” por Xosé Antón Vicente Rodriguez..\nObradoiros: “Oficios tradicionais de Galicia: sobreiros de palla, os Sancosmeiros”, por Antonio Pérez Froján de Noia.\nSáidas: “Ruta dos Muiños de Meis”.\nFútbol: Cambados-Estradense e actos para o domingo que vén\nO vindeiro domingo a partir das 17.45 horas van ter lugar unha serie de actos con motivo do partido Cambados-Estradense de Preferente Autonómica.\nEn primeiro lugar serán presentados os equipos base do club, logo será homenaxeado o xogador que durante tantos anos foi do Club Xuventude Cambados, que o viu nacer, ainda que tamén militou noutros clubes, Manuel Galiñanes “Mané”. E logo polas autoridades federativas será entregado ao Club Xuventude Cambados o trofeo como campion da Primera Preferente Grupo\nIV. Están invitados a presidir esta entrega o Presidente da Deputación, Alcalde de Cambados, Xefes de Grupo do PSOE e BNG do Concello de Cambados, e outras autoridades.\nFeijóo irá a Madrid para apoiar a Casado nun peche de campaña


Blindaxe legal para os concertos de servizos sociais ás entidades de iniciativa social - PSdeG-PSOE\nBlindaxe legal para os concertos de servizos sociais ás entidades de iniciativa social\nInicio Novas Blindaxe legal para os concertos de servizos sociais ás entidades de iniciativa social\n10.04.2015 32641281A Carmen Gallego, PARLAMENTO DE GALICIA, Política Social 0\nA portavoz de Política Social do Grupo Socialista, Carmen Gallego, presentou hoxe unha proposición de Lei de Reforma da Lei de Servizos Sociais para garantir que os concertos de servizos sociais sexan concedidos a entidades de iniciativa social sen ánimo de lucro. A deputada socialista criticou a ansia privatizadora do goberno do PP, que concedeu a meirande parte dos centros sociais xestionados a través do Consorcio a entidades privadas.\nCarmen Gallego propón reformar a Lei de Servizos Sociais aprobada en 2008 polo goberno presidido polo PSdeG para adaptala á nova Directiva 2014/UE que agora permite priorizar a contratación con estas entidades a través de concertos. Explicou que, na súa orixe, a Lei galega pretendía priorizar a xestión pública, deixando como posibilidade residual a xestión indirecta a través de entidades sen ánimo de lucro ou privadas.\nSen embargo, coa chegada de Feijóo, o goberno galego pasou a prestar estes servizos case en exclusiva a través de entidades privadas. Así, dos 31 centros sociais xestionados polo Consorcio Galego de Benestar e postos en marcha pola nova administración, tan só 3 teñen xestión pública, e a inmensa maioría dos 28 restantes recaeron en entidades privadas, nomeadamente Eulen –coa que Feijóo ten vencello familiar-, Geriatros e Doral.\nGallego quere reverter esta situación para blindar a xestión destes servizos a través do sector público e de entidades de iniciativa social, co que tódolos novos contratos e a renovación dos xa asinados deberían aplicar a nova normativa. Lembrou que os concertos son tan só un mecanismo complementario para garantir a prestación dun dereito a toda a sociedade “mentres non alcance o sector público”.\nVoto favorable do PP\nEsta modificación é idéntica á aprobada a semana pasada no Parlamento de Asturias por unanimidade de tódolos grupos parlamentarios, contando tamén co voto favorable do PP, por tratarse dunha Lei “impecable” que conta con tódalas garantías e resulta imprescindible dende o punto de vista da súa forma e do seu fondo.\nReclamoulle a Feijóo que “pase das palabras aos feitos e apoie esta iniciativa”, e cualificou de “intolerable” a estratexia do goberno galego de “mercantilizar os servizos e os dereitos” a costa de concederlle a xestión ás entidades privadas.\nO obxectivo é evitar situacións como a das prazas de atención a persoas con discapacidade de Vigo, que lle foron retiradas á Asociación San Francisco para concedérllelas a Doral Residencial tan só porque a Xunta “non introduciu ningún parámetro para primar ás entidades de iniciativa social”.\nArtigo anterior\tA aplicación do greening agrario escollida pola Xunta prexudica ás explotacións de leite Artigo seguinte\tA Xunta obstaculiza a aplicación da Lei de Igualdade de Trato e non Discriminación de LGTBI


cans de familia | Só lles falta falar | Páxina 2\nArtigos coa etiqueta cans de familia\nSaída ribeira do Tambre\nPublicado por Só lles falta falar, cans de familia en Saídas o 23 Febreiro, 2013\nXa recuperados da saída á neve desta volta organizamos unha saída ó lado de Santiago para o vindeiro día tres. Esta ruta é unha nova proposta do concello de Brión, a distancia aproximada é duns 8 ou 9 km. O camiño vai por sendas anchas e en xeral a dificultade é baixa.\nPara comer iremos ata unha praia fluvial que hai a uns 5 km do punto de inicio da ruta.\nData límite: ata o Venres día 1 de Marzo.\ncans de familia, praia fluvial, saídas, tambre\nFin de semana: La Faba – Cebreiro\nPublicado por Só lles falta falar, cans de familia en Saídas o 6 Febreiro, 2013\nOla a todos, como sabedes dende hai uns anos intentamos organizar unha saída de fin de semana. Pois ben, este ano iremos os días 15, 16 e 17 de Febreiro.\nA saída está planificada para chegar o Venres pola noite, o Sábado iremos andando ata o Cebreiro e o Domingo baixaremos a Herrerías.\n¿Como chegar? Na autovía A6 (A Coruña – Madrid) hai que saír en “Vega de Valcarce”, hai dúas áreas de descanso, na área de “Restaurante Valcarce” hai que ir en dirección La Faba pasando por outros puebliños ata chegar ó albergue subindo nesa dirección. É moi importante non coller un cartel que pon “albergue de peregrinos” porque é para ir a pé e leva os coches a un recuncho sen saída. Hai que seguila estrada ata atopar a aldea de La Faba.\nO aloxamento será da seguinte maneira: durmiremos no albergue polo que hai que levar toallas e saco de durmir ou sabas e mantas. Como vos podedes imaxinar Ler o resto desta entrada »\ncans de familia, club, saídas, socialización\nPublicado por Só lles falta falar, cans de familia en Saídas o 2 Novembro, 2012\nO próximo domingo 11 de Novembro chega como tódolos anos o Magosto do club Só lles falta falar. Este ano celebraremos o magosto no Concello do Pino. Máis concretamente na praia fluvial do río Mera, a uns 20 km de Santiago (Preto do aeroporto).\nNa praia hai mesas e grellas para facer churrasco e por suposto as castañas!\nNa contorna Ler o resto desta entrada »\ncamiñata, cans de familia, Magosto, saídas\nSaída aberta a Vedra\nPublicado por Só lles falta falar, cans de familia en Saídas o 17 Setembro, 2012\nOla a todos, Intentando combinar o lecer dos aficionados ao sendeirismo co das persoas que gustan de pasar os seus ratos de ocio cos seus cans e aproveitando as rutas de sendeirismo que o Concello de Vedra ten preparadas para que quen os visite poida coñecer e desfrutar do deste municipio o Concello de Vedra, en colaboración co noso club, organiza una ruta de sendeirismo o vindeiro domingo, 23 de setembro, polo fermoso roteiro de San Xoán da cova, a carón do río Ulla.\nA saída será ás 10.00 do miradoiro de Gundián, na parroquia de ponte Ulla, ao pé da antiga ponte do ferrocarril (que é o logo turístico do concello). Transcurrirá ao longo do río ata a antiga ponte da N525, cruzará o núcleo de Ponte Ulla, para continuar polo muiño de Reboredo e seguir a carón do Ulla, pasando a área recreativa de Agronovo, a Casa museo da pesca e o Couto de Ximonde ata a área recreativa de Cubelas en San Pedro de Sarandón.\nA actividade cos cans será coordinada por a nosa especialista en conduta Ler o resto desta entrada »\ncans de familia, integración, saída, socialización, socializar, vedra\nPublicado por Só lles falta falar, cans de familia en Saídas o 20 Xuño, 2012\nOla a todos, xa temos lista a próxima saída do club. Desta volta achegarémonos ata o concello de Silleda onde faremos a ruta que vai dende o mosteiro de Carboeiro ata a fervenza do río Toxa.\nComo de costume cada un levará algo de comida para compartir. Non esquezades que hai que levar “un pouco” non a despensa completa!\nA saída será o domingo 8 de Xullo, a ruta comeza no mosteiro e durante varios km iremos preto Ler o resto desta entrada »\ncans, cans de familia, fervenza, saídas


Lembranzas de Armariz: Santuario dos Milagres - Nosa Señora dos Milagres\nDurmimos na hospedaría para os peregrinos. Eu lembro o lugar como moi austero, grande e de cores escuras nas portas e paredes, ou polo menos a min parecíamo. A habitación tiña unha gran xanela e as portas, tamén moi grandes, pechábanse cunha chave de ferro, como as usadas naquela época para pechar as casas aínda que algo máis pequena. Na planta baixa había moito trafego de xente. Creo que había un comedor onde a xente repoñía forzas despois dunha longa camiñada coa merenda oportunamente levada. Supoño que habería que comprar o viño e o pan no lugar.\nDado o carácter de peregrinación, a visita requiría un certo sacrificio. A maioría ía a pé en percorridos que facilmente excedían os 30 kms. Algúns peregrinos cunha petición especial ou unha promesa por unha graza concedida, facían o percorrido descalzos, e mesmo o último tramo desde a porta do recinto ata a basílica andando de xeonllos. É conmovedor ver canta fe pode caber no corazón humano.\nChegamos pois pola tarde, despois de acomodarnos na hospedaría fixemos unha visita á virxe e demos unha volta polas sete capelas exteriores do Vía Crucis, rezando o oportuno nosopai e avemaría, con paradas obrigadas nas fontes, cuxa auga críase tamén milagrosa, mollando aquelas partes do corpo que se pretendía curar, ou simplemente as mans que se pasaban pola cara para que a saúde non nos abandonase. Despois da oportuna cea no referido comedor, era hora de deitarse, xa que ao día seguinte a obrigación era asistir moi cedo á primeira misa, que supoño sería ás 7 da mañá, sempre moi concorrida. A confesión e comuñón formaban parte das obrigacións dos peregrinos, polo que se ía en xaxún. Logo era costume asistir a dúas misas máis. Críase que con tres misas facíanse méritos suficientes ante o Señor, para contar coa súa protección ou axuda para que nos librase de todo mal. Nesa época reuníase moita xente de todo o contorno, aínda que supoño que habería tamén devotos e peregrinos doutros lugares da provincia ou mesmo de toda Galicia e doutras provincias limítrofes.\nA festividade da Natividade de María celébrase o 8 de setembro e é a festa maior do santuario. Nesa data reúnese unha gran cantidade de fieis, celebrándose con gran solemnidade a misa na chaira exterior, oficiada desde o balcón da fachada da basílica. Antes dese momento, durante os nove días previos ten lugar a novena á Virxe, consistente na celebración da eucaristía, predicación e rosario, entre outros actos, onde o rosario de fachos ten especial relevancia. Durante eses nove días acoden peregrinacións colectivas, organizadas por distinta freguesías e confrarías da Virxe, que fan o desprazamento e os actos conxuntamente.\nHoxe en día prodúcese tamén unha grande afluencia de xente, pero os medios de transporte son os actuais, nada que ver co sacrificio de outrora. Por costume ou tradición, e precisamente pola facilidade do desprazamento, a miña familia visita o santuario cada vez que nos desprazamos a Galicia. Sempre que sexa posible axustar datas procuramos facela coincidir co día 20, día da feira mensual na localidade próxima de Maceda. Así, despois da misa de 11, regresamos a Maceda para dar unha volta polo feiral, comprar algúns produtos da terra, tales como froitas, hortalizas, mel, pan de millo ou calquera outro capricho, aproveitando a ocasión para comer o tradicional polbo á feira e retornar a casa á primeira hora da tarde.\nSempre sentín curiosidade por coñecer a historia e orixe das cousas ou tradicións dos lugares que visito. Hai xa moitos anos tamén me interesei por coñecer os motivos que empuxaron a tanta xente para peregrinar a ese lugar, con tanta devoción e fe. Froito das miñas investigacións, paso a relatar sucintamente algunhas informacións.\nO Santuario da Virxe dos Milagres sitúase no municipio de Baños de Molgas (Ourense), bela poboación que se atopa no val do Medo, xunto á canle do río Arnoia, coñecido xa polos romanos polas súas augas termais, recurso que explota no seu histórico balneario. O santuario aséntase sobre o monte Medo, na parte baixa da serra de San Mamede. O lugar ofrece unhas panorámicas pintorescas do val do río Arnoia, especialmente desde o miradoiro existente no exterior do muro na parte traseira do templo.\nEste lugar, como tantos outros, foi frecuentado polos eremitas para dedicar a súa vida á oración, á meditación e á penitencia. Os lugares escollidos por estes penitentes eran dunha localización excepcional, concorrendo sempre unha contorna retirada que convida ao recollemento, a beleza natural que lembra a marabillosa obra do Creador e por confluír un magnetismo especial.\nDi a tradición que en século XII apareceuse a virxe a unha pastora sobre un vello carballo, dando orixe a unha primeira ermida. A devoción foi aumentando construíndose outra igrexa de maiores dimensións, restos da cal están no xardín ao lado esquerdo do santuario. Co paso do tempo, e en especial no século XVII, a afluencia de romeus e peregrinos foi tal que xurdiu a necesidade de construír un novo templo. As esmolas, donativos e legados achegaron o financiamento necesario, levantándose a principios do século XVIII o actual santuario. Comézase este en 1731 e remátase en 1768, despois de 37 anos. Ata esa data a advocación da virxe era coñecida como Nosa Señora do Medo, en referencia ao lugar onde se atopaba o templo. É precisamente a partir dese momento cando, por mor da curación dun paralítico durante a celebración dunha misa, comezou a denominarse pola xente do pobo como a Virxe dos Milagres, atribuíndoselle outros moitos prodixios. Creáronse numerosas confrarías en moi diversos lugares, non só nas provincias galegas, senón tamén nas veciñas de Asturias, León, Zamora e norte de Portugal. Estas confrarías foron motor dunha crecente devoción á Virxe e das romarías anuais que organizaban os seus membros.\nA imaxe actual da Virxe é unha talla policromada do S. XVI. A imaxe repousa nun camarín dentro dun baldaquino que constitúe o altar maior, dando un protagonismo absoluto á imaxe da Virxe. Existen unhas escaleiras na parte posterior polas que se accede ao camarín da imaxe, que pode ser virada 180 graos para permitir ser bicada polos fieis, depositando a esmola no correspondente cepillo. O templo é de estilo barroco, de proporcións considerables, con tres naves e unha fachada con catro torres simétricas, máis pequenas as dos extremos e máis altas as do centro. Ten tres portas con acceso a cada unha das naves. A fachada ten un balcón central onde se celebra a eucaristía nas grandes festividades, cando concorren enormes masas de fieis que se reúnen na ampla chaira. Este balcón contén unha gran hornacina cunha imaxe da Inmaculada, franqueada a ambos os dous lados por outras dúas hornacinas coas imaxes de Santa Ana e San Joaquín, os pais da Virxe María. Na parte traseira, pola parte exterior da ábsida, tamén hai outras tres hornacinas coas imaxes de San Pedro, San Paulo e San Xoán Bautista. A fachada barroca do templo antecede algúns anos á da catedral de Santiago que dá á praza do Obradoiro, polo que puido ser inspiración ou ensaio da que logo se levantou alí.\nO templo está rodeado por un traballado cerramento de pedra, con asento corrido en todo el, e adornado con remates de grandes bólas de pedra descansando sobre elegantes soportes troncopiramidais, todo iso sobre un soporte que pecha os grandes balaústres tamén de pedra. Este peche deixa un atrio cunha anchura de seis metros abríndose ao exterior por sete portas, franqueadas por alicerces coroados con cruces representativas das catorce estacións do Vía Crucis.\nÁ súa vez, todo o conxunto está encerrado por un alto muro de sillares de granito que deixa no seu interior o Santuario, o hostal-restaurante, a residencia dos pais paúles, que rexen o templo dende 1869, a capela das confesións e a capela de ofrenda de velas, unha a cada lado da parte traseira. Estas capelas permiten axilizar estas tarefas que doutro xeito entorpecían o desenvolvemento do culto na igrexa principal. Este muro ábrese ao exterior por catro portas.\nNo exterior do recinto, e diante das portas de entrada, hai unha ampla chaira para aparcar e para instalación de carpas de restauración nas grandes ocasións. Tamén no exterior e á esquerda está o antigo colexio, hoxe sen actividade debido á construción de institutos públicos en todas as poboacións da contorna, pero que no pasado desenvolveu un importante labor formativo benéfico para moitas xeracións de xentes do pobo. Rodeando este muro polo exterior, á dereita do conxunto, hai un paseo de terra que percorre as sete capelas construídas do Vía Crucis, xa que o resto non se puido afrontar por razóns económicas. Estas capelas conteñen estatuas en madeira representando escenas da Paixón. Igualmente atopamos dúas fontes, a da Virxe e da Cunca, así como o vello carballo da Virxe, que supostamente foi o lugar da aparición inicial, segundo conta a tradición.\nO Santuario foi Declarado Monumento Histórico Artístico Nacional en 1982.\nPara axilizar a descarga da páxina, adxunto unha entrada separada de 20 fotos dos lugares que considero máis representativos do santuario e a súa contorna. Para acceder a ela clicar na seguinte ligazón:\nGalería Fotos - Nosa Señora dos Milagres\nPola mañá ás 9 e 11 todo o ano.\nPolas tardes ás 17 no inverno e ás 18 no verán.\nInverno: 9, 10, 11, 12, 13, 17\nVerán: 9, 10, 11, 12, 13, 18, 20\nNo verán os sábados e vésperas de festivos hai unha misa máis polas tardes ás 20 horas.\nNOTA: A época de verán e inverno cambian coincidindo co cambio oficial da hora.\nEstes horarios son bastante estables, con todo recoméndase confirmalos na páxina oficial do Santuario: Horario de Misas no Santuario dos Milagres\nDesde Ourense pola estrada vella de Ponferrada,a OU-536, dirección a Pobra de Trives ata o Alto do Couso. Aí desvío cara a Maceda pola OU-104. Desde Maceda tomar a OU-103 ata Os Milagres. Total, uns 32 Kms.\nDesde Armariz: De Armariz a Loña do Monte pola OU-510. Desde Loña do Monte ata Tarreirigo pola OU-509. Desde Tarreirigo ao Alto do Couso por\na OU-536. Aí coller a OU-104 ata Maceda e desde alí pola OU-103 ata Os Milagres. Total, uns 27 Kms.\nNa pestana de Galería de Fotos, hai unha entrada cunha mostra gráfica do santuario.\nPublicado por lembranzas de Armariz en 12:58:00


Nova Xunta Directiva da CTNL e aprobadas as liñas de acción para 2020\nO pasado 7 de marzo tivo lugar en Santiago de Compostela a Asemblea Xeral ordinaria da CTNL. Nela aprobáronse as liñas de acción para este ano 2020 e elixiuse unha nova Xunta Directiva para o período 2020-2022.\nO sábado pasado tivo lugar a Asemblea Xeral ordinaria da CTNL, a cita para dar conta do traballo realizado durante o ano pasado e para aprobar o que se intentará levar a cabo durante o actual.\nElección dunha nova Xunta Directiva\nDe acordo cos estatutos da CTNL, este ano correspondía elixir unha nova Xunta Directiva, que se fará cargo da xestión da CTNL durante dous anos. Foi elixida por unanimidade a única candidatura presentada, formada por: Anxos Sobriño Pérez (presidenta), Mónica Fernández Valencia (secretaria), David Cobas Medín (tesoureiro) e, como vogais, María Adela Pita Permuy, Xesús M. Mosquera Carregal, Paula Soto Viñas, Inmaculada Seage Freire, Arximiro Fernández Cabanelas e Marta Besada Otero.\nTras esta renovación, deixaron de formar parte da Xunta Directiva, despois de varios anos de dedicación, Silvia Muíño Naveira, Soco García Conde, Tono Formoso Lado e Estela Suárez Recouso. A Asemblea agradeceulles o seu magnífico traballo.\nLiñas de acción para 2020\nComo é habitual, na asemblea avaliouse tamén o traballo desenvolvido durante o último ano e aprobáronse as liñas de acción para 2020, que incluirán actividades coma o LGx15, a segunda edición dos Premios Mil Primaveras, Agasallo.eu, accións formativas, seguimento da política lingüística das institucións, difusión de accións para a mellora do uso e prestixio da lingua etc.\nLiñas de acción para 2020, en .pdf


Conversa usuario:213.60.37.26 - Wikipedia, a enciclopedia libre\nBenvido(a) 213.60.37.26 á Galipedia\nNon dubides en contactar connosco cando desexares. Un cordial saúdo. --Atobar (conversa comigo) 19:42, 25 agosto 2009 (UTC)\nRexistro[editar a fonte]\nTraballas que dá gusto co tema das illas e atois. Seguro que non te animas a te rexistrares? Sería bo con vistas a que podamos contactarte dun xeito máis doado, comentarche pequenos detalles e se cadra pedirte axuda. Un saúdo e bo traballo. --Atobar (conversa comigo) 15:11, 1 setembro 2009 (UTC)\nTraído desde "https://gl.wikipedia.org/w/index.php?title=Conversa_usuario:213.60.37.26&oldid=3490862"\nA última edición desta páxina foi o 21 de marzo de 2015 ás 12:38.


Proxecto Socheo | Boas Prácticas na Xestión Cultural\nIMPULSADO POR: Proxecto Socheo Asociación Cultural\nProxecto Socheo atopa, coida, estuda e divulga o patrimonio audiovisual da Guarda e da bisbarra do Baixo Miño.\nNun principio cabe pensar que Proxecto Socheo ten un campo de actuación acoutada territorialmente no Concello da Guarda e na bisbarra do Baixo Miño mais o seu traballo na rede fai que esta iniciativa cultural teña unha proxección mundial.\nO que motivou o proxecto é que había moitas iniciativas locais que actuaban no eido fotográfico que destacan polas malas prácticas ao especular, por intereses variados, co acceso e estudio dese patrimonio. Proxecto Socheo quixo dar un xiro a esa inercia e especializouse no audiovisual, unha ferramenta moito máis acaída na evolución informática, sobre todo das redes sociais.\nProxecto Socheo vai destinado a toda a cidadanía aínda que procuramos establecer sinerxías con outros axentes sociais como asociacións, empresas, institucións e administracións.\nProxecto Socheo é un intento de aminorar o esquecemento que produce o paso do tempo na Guarda. Por medio desta canle preténdese xuntar nunha mesma plataforma todas aquelas imaxes que supoñan un reforzo para evitar a desmemoria.\nVivimos en tempos onde se desbotan unha chea de material audiovisual e aquí pretendemos xuntalas para que reforcen o patrimonio da Guarda. Unha maneira de repensar o pasado, facelo presente e redimensionalo para o futuro.\nA intención deste proxecto é convidar a quen posúa imaxes da Guarda e das súas xentes para que amose os seus arquivos e engrose este proxecto común.\nDesenvolve unha proposta de salvagarda da memoria a través da dixitalización e posta en valor patrimonio audiovisual particular da cidadanía.\nTen explorado con propostas audiovisuais avanzadas a partir do arquivo audiovisual colectivo.


hostaleria Archivos - 21 Noticias\nPresentación do proxecto “RIMARTES. Riquezas do mar, tesouros do profundo” ao sector hostaleiro entre Bergondo e Porto do Son\nAs catros reunións sectoriais terán lugar na Coruña, Fisterra, Porto do Son e Malpica os días, 25, 27 e 28 de abril. Os GALP Costa Sostible, Costa da Morte e Golfo Ártabro Sur impulsan o proxecto colaborativo e de turismo experiencial “RIMARTES. Riquezas do mar, tesouros do profundo” para dar a coñecer o noso patrimonio subacuático a través do mergullo […]\nCategoría: GALICIA\tEtiquetas: galicia, hostaleria, patrimonio subacuatico, rimartes\nComisións Obreiras (CCOO) inicia unha campaña co obxectivo de aproveitar o pulo da reforma laboral para reducir a precariedade da hostalaría en Galicia, unha situación que padecen de maneira especial as mulleres. Para CCOO, non hai escusas para non reducir as taxas de traballo temporal, de contratación a tempo parcial ou de horas extras non remuneradas. Neste punto, o sindicato advírtelles ás empresas […]\nCategoría: LABORAL\tEtiquetas: ccoo, esclavitude, hostaleria\nA Xunta impulsa 26 cursos para persoal de hostalería e turismo en Lugo e Vilalba\n01/02/2022 Redacción Lugo Deja un comentario\nO delgado territorial, Javier Arias, explicou que se convocou este programa formativo con motivo do Xacobeo para incrementar as competencias profesionais dos traballadores e traballadoras e a competitividade do sector\nCategoría: GALICIA, LABORAL, LUGO, TURISMO\tEtiquetas: cursos, hostaleria, javier arias, lugo, turismo, vilalba, xunta galicia\nA hostalería de Marín terá ata o 31 de xaneiro para solicitar a instalación de terrazas\n27/01/2022 Redacción Pontevedra Deja un comentario\nA concelleira Marián Sanmartín informou de que xa se recibiron 38 solicitudes e lembra aos hostaleiros que deben presentar esta documentación a través da sede antes do 31 deste mes\nCategoría: GALICIA, PONTEVEDRA\tEtiquetas: concello marín, hostaleria, licenzas, marin, terrazas\nUnha guía informará sobre a ordenanza municipal de terrazas para a hostalería de Narón\nO Concello elaborou cincocentos dípticos sobre a ordenanza municipal de terrazas dirixida ao sector hostaleiro da cidade\nCategoría: A CORUÑA, GALICIA\tEtiquetas: concello naron, guia, hostaleria, narón, ordenanza municipal, terrazas


Coidados postoperatorios despois da esterilización ou esterilización do seu can – baluka mascotas\n28 de Febreiro, 2022\nCoidados postoperatorios despois da esterilización ou esterilización do seu can\nPreocúpache coidar do can despois de esterilizalo? É lóxico que teñas dúbidas sobre a castración do can e o seu período postoperatorio: pero seguindo unhas pautas sinxelas e dándolle moito mimo, o teu can estará totalmente recuperado en moi pouco tempo.\nBeneficios da castración\nCastrar ao teu can é unha decisión importante, xa que aínda é unha cirurxía. Esta intervención ten como obxectivo evitar que o animal se reproduza. É normal extirpar os ovarios e o útero nas femias e os testículos nos machos.\nA cirurxía realízase baixo anestesia xeral e normalmente leva entre 30 minutos e unha hora. Se todo vai ben, o normal é que poidas levar ao teu mellor amigo a casa o mesmo día ou ao día seguinte.\nA castración pode traer beneficios aos cans.\nNo caso das mulleres, se a intervención é precoz, o risco de sufrir algúns tipos de tumores, como o de mama, diminúe. Tamén desaparece o risco de piómetra, unha infección do útero moi perigosa.\nNos homes tamén diminúe o risco de sufrir tumores, como a próstata ou os testículos. Axuda a regular o comportamento do can, debido aos cambios hormonais que se producen.\nCanto tempo tarda un can en recuperarse da esterilización e esterilización\nLevar ao teu amigo ao veterinario é unha situación estresante, tanto para o can como para ti . Cando nos atopamos ante unha operación coma esta, o normal é sentirnos máis preocupados. O teu veterinario de confianza resolverá todas as túas dúbidas, xa que cada animal é diferente.\nPero se te preguntas canto tarda un can en recuperarse da esterilización, sabe que hai algunhas diferenzas entre machos e femias, xa que a operación é diferente.\nOs machos están totalmente recuperados entre 5 e 7 días sempre que non haxa complicacións que alarguen este tempo.\nAs femias tardan un pouco máis, entre 7 e 10 días. Ademais, aínda que leven unha vida normal, o tecido muscular tarda unhas semanas en recuperarse completamente.\nEn ambos casos, os puntos retíranse 10-15 días despois da cirurxía se non son puntos absorbibles.\nO colchón que o teu can merece\nCoidados do can recentemente castrado ou esterilizado\nRecuperación despois A esterilización do can será satisfactoria seguindo unhas pautas de hixiene e confort. Iso si, se tes algunha dúbida ou sinais de preocupación, acude ao teu veterinario.\nPrepara un ambiente cómodo e relaxante\nDespois da operación, o teu can estará atontado e baixo anestesia. Prepara un recuncho tranquilo para o seu regreso, con iluminación suave e sen ruído.\nUnha cama como as que che ofrecemos en Baluka son a mellor opción para a recuperación do teu mellor amigo. A zona operada será especialmente sensible. Grazas á escuma viscoelástica de alta densidade das nosas camas, os puntos de presión do corpo da túa mascota e a área de dor debido á intervención están aliviados.\nTen a man unha manta e ponlle auga e comida. O normal é que nas primeiras horas non queiras comer, pero é importante que o teñas preto.\nSe podes, acompaña ao teu can nesta primeira noite para controlar o seu progreso e mantelo tranquilo.\nCoidado da ferida\nÉ moi importante que a túa mascota non raie a ferida e que se poidan abrir os puntos. Ponlle un colo isabelino ou unha camiseta.\nO teu veterinario explicarache como facer as curas, realízanse cun antiséptico, gasas e con movementos suaves de adentro para evitar infeccións.\nAdministre a medicación prescrita polo veterinario, normalmente prescribirá antibióticos e analxésicos. Para facelo máis doado, esconde o medicamento nun premio que lle gusta especialmente.\nLeva o teu can ás revisións controla os días posteriores á operación.\nA anestesia pode causar algunhas molestias e náuseas. Ofrécelle unha dieta suave ao teu can para as súas primeiras comidas. Despois da esterilización, é recomendable ofrecer pensos específicos para cans castrados que respondan ben ás súas novas necesidades nutricionais.\nImpide que o can salte ou se suba ao sofá. Camiñando, mellor con correa para ter control sobre os seus movementos e evitar que a ferida se abra ou doa. Espere 48 horas antes de levar o can a pasear por primeira vez despois da operación.\nSinales de advertencia\nSe pasan un par de días e ves ao teu amigo moi apagado ou letárgico, vómitos, non quere moverse ou a ferida ten mala pinta, consulta seu veterinario. Normalmente, non xorden complicacións, pero non deixa de ser unha cirurxía.\nO coidado do can despois de esterilizalo e o coidado dunha cadela recentemente castrada son practicamente os mesmos, só que a femia terá unha ferida máis grande e pode tardar uns días máis en recuperarse completamente.\nCastrar un can ten un período postoperatorio que con algúns coidados básicos e moito amor pasará rapidamente e sen complicacións.


El Progreso 06 enero 2011 23:41 h.\nVIlalba A Chaira Galicía obra Ceferino Díaz rosas\nA casa da cultura de Vilalba acollerá o próximo día 14, venres, a presentación do libro ‘Autonomía e modernidade en Galicia', coordinado polo coñecido profesor galeguista e parlamentario socialista Ceferino Díaz. O acto, que se celebrará a partir das 20.30 horas, está organizado polo Foro Vilalbés de Debate e Cooperación Martín A. Seco Cendán.\nEsta convocatoria contará coa presenza e intervención de varias personalidades de distinta opinión política. A presentación do acto correrá a cargo do ex alcalde de Vilalba e actual parlamentario galego do Partido Popular Agustín Baamonde. A continuación, intervirán o profesor e ensaísta vilalbés Antón Baamonde e o profesor e ex conselleiro de Agricultura da Xunta de Galicia polo PSdeG-PSOE Francisco Sineiro. Ambos participaron na elaboración do libro. Ceferino Díaz será o encargado de pechar o acto.\nA obra ‘Autonomía e modernidade en Galicia' conta coa participación de numerosos personaxes que tratarán diferentes materias no desenvolvemento dos últimos 25 anos de Autonomía de Galicia. Este libro, xunto co anterior publicado por Ceferino Díaz, ‘A esforza conquista da autonomía', pecha unha serie de publicacións sobre a actual historia da comunidade e o proceso autonómico visto desde o punto de vista dun histórico militante do galeguismo e socialismo.\nO veterano Lume busca un fogar\nAlcoa desconvoca a reunión co comité de empresa prevista para este xoves\nCeferino Díaz presenta o 14 en Vilalba a súa obra sobre os últimos...\nO BNG aposta por Tareixa Burgo para a alcaldía de Vilalba


O Concello intensifica as políticas de envellecemento activo para maiores de 65 anos coa segunda camiñada guiada polo primeiro tramo do Camiño Inglés\nA edil de Benestar Social, Eva Martínez Montero, anunciou que o prazo de inscrición para esta marcha do 21 de maio xa está aberto nos número de teléfono 606 669 021 e 678 942 901. Forma parte do programa municipal dirixido a maiores ‘O Noso Camiño’, unha serie de saídas a pé desde o Porto de Curuxeiras ata o polígono da Gándara onde os participantes cuñan as credenciais e gozan dun aperitivo. A edil indicou que desde o goberno local “estamos a traballar intensamente no desenvolvemento periódico de programas que inclúan actividade física, social e cultural para maiores”\nA Concello de Ferrol continúa co desenvolvemento de programas dirixidos a mellorar a calidade de vida dos veciños de maior idade ao tempo que potenciar o seu envellecemento activo e saudable. Neste caso, tal e como anunciou esta mañá a concelleira de Benestar Social, Eva Martínez Montero, o Concello prosigue co desenvolvemento do programa ‘O Noso Camiño’, un proxecto cultural e de actividade física dirixido a maiores de 65 anos de Ferrol que mestura cultura e exercicio físico.\nA edil explicou que o plan contempla tres camiñadas de oito quilómetros de lonxitude para percorrer o tramo ferrolán da primeira etapa do Camiño Inglés e “coñecer a nosa cidade con ollos peregrinos”, indicou. A primeira celebrouse “con gran éxito” no mes en febreiro, con todas as prazas esgotadas, e xa está aberto o prazo de inscrición para a segunda, que terá lugar o sábado 21 de maio tamén con 20 prazas. As persoas interesadas poden anotarse nos números de teléfono 606 669 021 e 678 942 901.\nO plan desenvólvese en colaboración con Andaravia. En cada camiñada hai dous grupos, de 10 persoas cada un, e un guía que explica os detalles do percorrido. Parten ás 9.30 horas do Porto de Curuxeiras e remata no Polígono industrial de A Gándara, onde os participantes poden cuñar as credenciais e xuntos gozar dun aperitivo. En total participarán 60 persoas entre as tres sesións, unha por trimestre. A terceira terá lugar o 17 de setembro.\nActividade física, cultural e social para manter as capacidades cognitivas\nO Concello, explicou a edil, “ten entre os seus obxectivos potenciar un envellecemento saudable entre as persoas maiores do municipio, reforzando os estilos de vida que permitan gozar de saúde e benestar”. A cidade “ten un alto número de persoas de máis de 65 anos” e para o goberno local “é importante que se fagan maiores conservando na medida do posible a súa autonomía e as súas capacidades cognitivas”. Por ese motivo “estamos a traballar intensamente no desenvolvemento periódico de iniciativas que inclúan actividade física, social e cultural para este colectivo”.\nA edil lembrou a “boa acollida” que tamén está a ter o programa para maiores ‘Ferrol Amodo’. Neste caso trátase dunha serie de visitas guiadas pola cidade que pretende “acompañar e guiar aos participantes para que coñezan e gocen do noso patrimonio ao tempo que se realiza unha actividade en grupo que fomenta a súa socialización nun contorno amable, didáctico e de posta en valor da memoria da cidade”. A seguinte saída do ‘Ferrol Amodo’ está dedicada ao Racing de Ferrol, ‘Un século de paixón verde’. Jorge Deza, experto na historia do club, guiará o 14 de maio unha visita aos lugares vinculados ao club de fútbol ferrolán, con saída ás 11h desde a Casa do Patín, en Esteiro. Como nos casos anteriores, o número de prazas está limitado a 20 e as inscricións pódense realizar a través do correo ferrolamodo@gmail.com ou no número de teléfono 631 683 070, de luns a venres, de 10 a 12 horas.


Página 41 de\nPalacio de Goyeneche. Obras de rehabilitaciónFOT-01318\nNº Inventario: FOT-01318 • Formato papel:\nPalacio de Goyeneche. Obras de rehabilitaciónFOT-01319\nNº Inventario: FOT-01319 • Formato papel:\nPalacio de Goyeneche. Obras de rehabilitaciónFOT-01320\nNº Inventario: FOT-01320 • Formato papel:\nPalacio de Goyeneche. Obras de rehabilitaciónFOT-01321\nNº Inventario: FOT-01321 • Formato papel:\nPalacio de Goyeneche. Obras de rehabilitaciónFOT-01322\nNº Inventario: FOT-01322 • Formato papel:\nPalacio de Goyeneche. Obras de rehabilitaciónFOT-01323\nNº Inventario: FOT-01323 • Formato papel:\nPalacio de Goyeneche. Obras de rehabilitaciónFOT-01324\nNº Inventario: FOT-01324 • Formato papel:\nPalacio de Goyeneche. Obras de rehabilitaciónFOT-01325\nNº Inventario: FOT-01325 • Formato papel:\nPalacio de Goyeneche. Obras de rehabilitaciónFOT-01326\nNº Inventario: FOT-01326 • Formato papel:\nPalacio de Goyeneche. Obras de rehabilitaciónFOT-01327\nNº Inventario: FOT-01327 • Formato papel:\nPalacio de Goyeneche. Obras de rehabilitaciónFOT-01328\nNº Inventario: FOT-01328 • Formato papel:\nPalacio de Goyeneche. Obras de rehabilitaciónFOT-01329\nNº Inventario: FOT-01329 • Formato papel:\nPalacio de Goyeneche. Obras de rehabilitaciónFOT-01330\nNº Inventario: FOT-01330 • Formato papel:\nPalacio de Goyeneche. Obras de rehabilitaciónFOT-01331\nNº Inventario: FOT-01331 • Formato papel:\nPalacio de Goyeneche. Obras de rehabilitaciónFOT-01333\nNº Inventario: FOT-01333 • Formato papel:\nPalacio de Goyeneche. Obras de rehabilitaciónFOT-01334\nNº Inventario: FOT-01334 • Formato papel:\nPalacio de Goyeneche. Obras de rehabilitaciónFOT-01335\nNº Inventario: FOT-01335 • Formato papel:\nPalacio de Goyeneche. Obras de rehabilitaciónFOT-01336\nNº Inventario: FOT-01336 • Formato papel:\nPalacio de Goyeneche. Obras de rehabilitaciónFOT-01337\nNº Inventario: FOT-01337 • Formato papel:\nPalacio de Goyeneche. Obras de rehabilitaciónFOT-01338\nNº Inventario: FOT-01338 • Formato papel:\nPalacio de Goyeneche. Obras de rehabilitaciónFOT-01339\nNº Inventario: FOT-01339 • Formato papel:\nPalacio de Goyeneche. Obras de rehabilitaciónFOT-01340\nNº Inventario: FOT-01340 • Formato papel:\nPalacio de Goyeneche. Obras de rehabilitaciónFOT-01341\nNº Inventario: FOT-01341 • Formato papel:\nPalacio de Goyeneche. Obras de rehabilitaciónFOT-01342\nNº Inventario: FOT-01342 • Formato papel:\nPalacio de Goyeneche. Obras de rehabilitaciónFOT-01343\nNº Inventario: FOT-01343 • Formato papel:\nPalacio de Goyeneche. Obras de rehabilitaciónFOT-01344\nNº Inventario: FOT-01344 • Formato papel:\nPalacio de Goyeneche. Obras de rehabilitaciónFOT-01345\nNº Inventario: FOT-01345 • Formato papel:\nPalacio de Goyeneche. Obras de rehabilitaciónFOT-01346\nNº Inventario: FOT-01346 • Formato papel:\nPalacio de Goyeneche. Obras de rehabilitaciónFOT-01347\nNº Inventario: FOT-01347 • Formato papel:\nPalacio de Goyeneche. Obras de rehabilitaciónFOT-01348\nNº Inventario: FOT-01348 • Formato papel:


FESTAS OURENSE 2011 | Axenda de Galicia | Agenda de Galicia\n17/06/2023 - 26/06/2023\nUn ano máis Ourense celebra as Festas da cidade no mes de xuño. Dez días de actividades e concertos para tódolos públicos, con pregón, grupos de renome nacional e internacional, artistas galegos de primeira liña, bandas locais e djs.\n17 DE XUÑO - ANDRÉS CALAMARO + ELADIO Y LOS SERES QUERIDOS -\nXardíns do Posío. Entrada anticipada 15 Euros e 18 na billeteira, a venda en www.ticketmaster,es ou no tfno 902 15 00 25.\nNo seu vixésimo ano xirando por España, a lenda arxentina volve ofrecendo repertorio e excelencia nos talentos do novo MVP (most valuable players) quinteto. Trátase de descubrir e escoitar un verdadeiro grupo de rock coa inspiración das melodías e o espírito de compromiso e liberdade coa música e o xénero, calidades orixinais do rock de guitarras e amplificadores, o Rock de sempre. Presenta "Salmonalipsis Now" un repertorio que unha vez mais, despertará os espíritus dos “salmones” e o recordo feito rock de Los Rodríguez.www.calamaro.com\nEladio y Los Seres Queridos publicaron o pasado marzo o seu esperado segundo traballo: "Están Ustedes Unidos", un ramallete de cancións chamadas a permanecer na nosa retina durante moito tempo. Para moitos, Eladio é un artista imprescindible que milita na liga da contra estilo, a contra tendencia e a atemporalidad. A banda galega ten un arranque de xira inmellorable con datas en Primavera Sound, Sonorama, Día da Música Heineken 2011, Vigo Transforma, Ebrovisión... www.eladioylosseresqueridos.es\n18 DE XUÑO - OURENSE DANCE - Xardíns do Posío, de balde\n19 DE XUÑO - JUAN MAGÁN - Xardíns do Posío, de balde\nJuan Magán é un dj, produtor e compositor de house español. Ten remezclado para Junaes, Paulina Rubio, Nelly Furtado, Pitbull ou Bob Sinclair. Ten dous discos de Platino co seu single "Bora Bora" e un disco de Platino con "Verano Azul". É dj no programa Fama, a bailar!, de Cuatro.\n21 DE XUÑO - NENA DACONTE - Xardíns do Posío, de balde\n"Una mosca en el cristal" é o terceiro álbum de Nena Daconte. Un disco á vella usanza que se aferra ás tradicións do proceso de desenvolvemento dun artista. É un disco orgánico en son, sólido en produción, cun importante grao de drama persoal e que cumpre unha das funcións básicas dun terceiro traballo para a súa autora, como é a apertura e peche dunha etapa vital para pasar ao seguinte capítulo. www.nenadaconte.com.es\n23 DE XUÑO - CELTAS CORTOS - Xardíns do Posío, de balde\nA historia do grupo remóntase ao ano 1984, sendo un dos grupos de Castela e León máis exitosos de todos os tempos. Non en van chegaron a vender máis de 2.000.000 de copias dos seus distintos traballos. Tras unha xira de dous anos, en 2010 gravan "Introversións" entre Andoain (Gipuzkoa), Valdeón (León) e Valladolide Beluso, volvendo á produción de Juan Ignacio Cuadrado, produtor dos catro primeiros discos. www.celtascortos.com\n24 DE XUÑO - MALDITA NEREA - Xardíns do Posío. Entrada anticipada 15 euros e billeteira 18 euros, a venda en www.servicaixa.com ou no tfno. 902 33 22 11\nCon 'Es un secreto... no se lo digas a nadie', Maldita Nerea se confirmaron como o artista revelación do pop nacional: máis de 60 semanas consecutivas nos primeiros postos da lista oficial de vendas, Disco de ouro, número un en radios cos seus tres singres, tres Premios 40 Principales 2010... Agora volven con novo traballo: "Doado". Adiante, ponte cómodo, sorrí e goza da viaxe. www.malditanerea.com\n25 DE XUÑO - MERCEDES PEÓN - Praza Maior, de balde\nConsiderada unha das mulleres máis carismáticas do circuíto worldmusic actual. Despois de afondar na tradición durante máis de 25 anos, en 2000 gravou o seu primeiro álbum. Os seus últimos traballos están en estreita colaboración con outras disciplinas como a danza ou o cine. A finais de 2010, sae o seu cuarto traballo discográfico, ...---... (Sós). Música de vangarda, catalogada como madura, fresca, sorprendente, creativa. Enxeñosa e profundamente conceptual, móstranos unha evolución ou un momento da súa carreira especialmente brillante. www.mercedespeon.es\n26 DE XUÑO - UXÍA - Praza Maior, de balde\nVinte e cinco anos de carreira artística convértena nunha das voces máis populares e valoradas de Galicia. As súas cancións seguirán tendo a presenza latente da música tradicional, cun tratamento innovador.Unha voz máis contida e máis profunda ca nunca. Unha voz que amosa toda a forza e toda a vulnerabilidade coa que Uxía chegou a este punto do camiño, coa convicción de que un pobo que cantou desde tempos imemoriais non pode perder un instrumento tan fundamental como a propia voz, o propio canto, Meu Canto é o seu nove traballo. www.uxia.net


Michele Somma: "Eu remataría a Liga, pero agora hai cousas máis importantes" | Noticias de Galicia | CRTVG\nPublicado o 26/03/2020 15:47\nO central italiano recupérase da grave lesión que sufriu en febreiro\nNin a Federación nin a Liga queren dar a temporada por rematada. O Consello Superior de Deportes tampouco move peza algunha. Alarmas sanitarias, confinamentos.\nMichele Somma di desde Italia que por el "remataría a Liga pero agora hai cousas máis importantes".\nQue pase axiña este dramático escenario da vida que convive, ante o silencio das autoridades deportivas, coas incertezas de que vai pasar laboralmente, por exemplo, con aqueles que están cedidos nun club ou rematan o contrato o 30 de xuño.\nNinguén ten a resposta. Somma recupérase da súa lesión en Italia, un dos países máis castigados, epicentro dunha traxedia que converte agora en algo moi secundario o fútbol ou unha oferta de renovación. Somma teno claro: "Hai tempo para falar da renovación".\nAsí funcionan os aloxamentos de garda en Galicia\nPropoñen que os concellos apracen ata fin de ano o cobro de impostos


24- ANLLÓNS (2ªexp.) | MIL RIOS\nData 14 / IX / 2013\nDistancia 17,13 millas\nDuración 6h. 44m.\nVelocidade media 2,54 nós\nVelocidade máxima 4,38\nSaímos do peirao de Laxe, o mar parece calmo, mais ao empezar a navegar decatámonos de que hai mar tendido, debemos ter coidado. Deixamos por estribor a bonita praia da vila, de area moi branca, e achegámonos a punta; rompe o mar, e durante media milla, navegamos con certa preocupación. Unha vez que a superamos, contemplamos dúas calas a estribor e emproamos cara a seguinte punta, a Illa do Castelo, onde tamén rompe o mar. Moi preto dela, un bote anda a pescar, supoñemos que robalizas. Volven as oscilacións da piragua, debemos vogar de novo con atención. Logo, o mar está máis tranquilo, dúas novas calas, e entramos na desembocadura do río, non hai ondas nin remuíños. Por babor, a inmensa montaña de area e A Barra, unha grande lingua de area que entra no mar. O río está como un prato e a auga completamente transparente. Un estaleiro sen barcos, e posteriormente na enseada de Lodeiro, outro estaleiro, máis neste caso hai tres barcos de madeira no carro.\nNavegamos até Ponteceso vendo saltar peixes preto de nós. Ao pasar a ponte, a paisaxe das beiras cambia, as arbores e arbustos poboan a orela, e acubillan unha chea de parrulos que saen voando ao noso paso. Atopámonos cunha canteira que irrompe na masa verde, e cunha cheminea dunha antiga fábrica que xorde entre as árbores. A medida que imos remontando o río lembramos o que nos custou hai dous anos, quizais por ser a primeira vez, agora subimos máis arriba sen problema, aínda que en dúas ocasións debemos desembarcar para superar obstáculos. Este tipo de paradas obrigadas, axudan a estirar un pouco o lombo pero tamén rompen a inercia dos movementos rítmicos, unha repetición que co paso das horas provoca unha especie de transo, no que se perde a percepción do tempo. Algo máis de dúas millas despois de Ponteceso vólvese imposíbel seguir navegando e damos volta.\nNo regreso non precisamos desembarcar e baixamos rápido. Paramos en Ponteceso, ben nos merecemos un descanso, levamos máis de cinco horas de navegación. Despois de tomar mazás e abelás, retomamos o descenso. Deseguida, entra a néboa e comeza a poallar, pérdense os límites e desaparecen as montañas. Saímos do río e bordeamos A Barra, o mar está algo axitado. Pasamos entre a Illa Tiñosa e terra onde o mar rompe non lonxe de nós, recibimos por proa os tombos, que veñen espazados pero que non son pequenos, a piragua sube e baixa, resulta pracenteiro aínda que imos en tensión. Chegamos a Balarés con néboa e a medida que nos aproximamos á punta, para ver como se vai presentar a navegación, aumentan as ondas. Cando xa nos asomamos á punta, vemos que sería unha temeridade seguir, decidimos dar a volta cando levamos case 7 horas e 17 millas percorridas.


A folga contra os despidos "por enfermar" baleiran o centro de traballo de Extel - Praza Pública\nAs instalacións na Coruña de Extel, empresa de telemárketing subcontrata de Movistar e pertencente ao grupo Adecco, baleiráronse este luns na folga de 24 horas convocada en protesta polos despedimentos "por enfermar" denunciados polo comité de empresa.\nO seguimento do paro na quenda da mañá foi, segundo delegados sindicais, do 95%, accedendo ao seu posto de traballo unicamente persoas con algún cargo de responsabilidade pero ningunha das que exerce como teleoperadora.\nO seguimento da folga na quenda da mañá foi do 95%; o persoal mobilizouse nun ambiente "crispado e de indignación" contra a empresa\nO aval do Tribunal Constitucional ao despedimento obxectivo por faltar un número determinado de días ao traballo, aínda que sexa por unha enfermidade e de forma xustificada, cebouse co sector do telemárketing, un dos máis precarizados. A empresa Extel tirou desta posibilidade agora lexitimada pola Xustiza para despedir catro persoas na Coruña nunha semana, tres delas no mesmo día. A decisión é considerada polo comité de empresa unha "estratexia" da compañía para prescindir de persoal "sen necesidade de ERE e maior conflito". As sospeitas son que estes despedimentos non serán os últimos.\nDe feito, eses despidos chegaron pouco despois de que a empresa decidise mudar un criterio que sempre aplicara. O 25 de novembro, Extel comunicou ao persoal que deixaba de admitir os xustificantes médicos por repouso e que obrigaba a coller baixas de un día. Para os sindicatos con representación, o único obxectivo da medida era "executar despedimentos por absentismo". Catro días máis tarde, executáronse tres despidos de vez en virtude do artigo 52 do Estatuto dos Traballadores. Unhas xornadas máis adiante, outro. Sempre no último día da semana.\nMobilización de persoal de Extel ante a sede da empresa CC-BY-NC-SA BNG A Coruña\nCoincidindo coa folga, ducias de persoas concentráronse ante a sede da empresa na Coruña. "As nosas vidas son máis importantes que os beneficios destes mangantes", berraban os concentrados, que denunciaban nas súas pancartas a "escravitude laboral" e os "despidos por enfermar" e que sinalaban tamén a Movistar e Adecco.\nExtel aproveitou o aval do Constitucional aos despidos por baixas xustificadas para botar catro persoas nunha semana\n"A valoración, tanto da folga como da mobilización, é boa", di Adrián García, delegado de CGT --o sindicato con maior representación--, no medio dun ambiente "crispado e de indignación" coa compañía que, segundo aclara, "non fixo ningún movemento nin amosou intención ningunha de querer falar ou chegar a un acordo".\nA clave agora, para saber a posición da compañía, será o vindeiro 16 de decembro. Logo de que fosen rexeitados os partes de repouso para xustificar unha baixa, a CGT presentou un conflito colectivo que será resolto no servizo de mediación (SMAC), onde tamén hai convocada unha mobilización que coincide cun paro de catro horas ese mesmo día.\nO aval do Constitucional ao despido por enfermidade\nAludiu a compañía ao artigo 52 do Estatuto dos Traballadores, introducido coa reforma laboral de 2012. Nel sinálase que son causa de despido obxectivo "as faltas de asistencia ao traballo, aínda xustificados pero intermitentes, que alcancen o 20% das xornadas hábiles en dous meses consecutivos sempre que o total de flatas de asistencia nos doce meses anteriores alcance o 5% das xornadas hábiles ou o 25% en catro meses discontinuos dentro dun período de doce meses".\nO sector de telemárketing sufriu en Galicia xa cinco despidos avalados na sentenza do Tribunal Constitucional\nExtel tirou dese artigo e dese aval xudicial para executar catro despidos nunha semana. A final desta, os representantes do persoal na empresa temen que haxa máis e que esa sexa a fórmula que use para "adelgazar" o número de traballadores sen necesidade de aplicar un ERE "nin crear un conflito máis grande".\nCon todo, o de Extel non foi o primeiro caso. No mesmo sector, a empresa Konecta, con sede en Bergondo, despediu no pasado mes de outubro un delegado sindical de CCOO "por poñerse enfermo", tal e como denunciou o sindicato, logo de aplicar o mesmo artigo 52 malia estaren as baixas xustificadas. "Unha mostra máis do grao de deshumanización ao que nos ten acostumados esta firma", denunciara Comisións.


Como deseñar edificios eficientes mirando ao ceo | Parque Tecnolóxico de Galicia\nInicio › Newsletter › Actualidade › Como deseñar edificios eficientes mirando ao ceo\nComo deseñar edificios eficientes mirando ao ceo\nO consumo de enerxía para iluminación pode supoñer ata o 40% no sector da edificación. Por iso, os arquitectos e enxeñeiros buscan solucións usando a luz natural para aforrar enerxía.\nO grupo de Investigación Solar and Wind Feasibility Technologies (SWIFT) da Universidade de Burgos (UBU) realizou un dos poucos estudos dispoñibles no mundo sobre a caracterización dos ceos, unha información de vital relevancia, por exemplo, á hora de deseñar edificios eficientes enerxeticamente.\nO traballo, centrado na cidade de Burgos e publicado na revista Solar Energy, apunta que menos do 25% dos días os ceos se corresponden cunha categoría de ceos cubertos, nos que a luz natural é escasa, e estes días danse fundamentalmente en inverno. A maior parte do ano, os ceos están libres de nubes, despexados e con niveis de iluminación moi elevados. Dos 15 tipos de ceo que establece CIE, a autoridade internacional en luz, iluminación e cor, o máis habitual en Burgos, é un ceo sen nubes e cun sol brillante, no 20% dos casos.\n"Burgos dispón de días claros e soleados a maior parte do ano. E isto é unha boa noticia, posto que a dispoñibilidade de luz natural é elevada e temos grandes posibilidades para integrala nos nosos edificios para mellorar a súa eficiencia", explican as investigadoras da UBU Montserrat Díez-Mediavilla e Cristina Alonso-Tristán, coautoras do traballo.\nO estudo fundamentouse na recollida e o tratamento dos datos de iluminación e radiación mediante un equipo especial que se denomina sky-escáner. Trátase dun equipo que dispón de sensores para medir estas dúas magnitudes e que vai realizando un varrido por toda a cúpula do ceo, dividida en 145 sectores. O varrido completo tarda catro minutos e os investigadores programárono para facer un varrido cada 15 minutos. Despois, cos datos obtidos estableceron a media horaria.\n"O procedemento de caracterización do tipo de ceo que aparece cada hora baséase nun tratamento estatístico que axusta os datos de iluminación medidos en cada sector aos estimados polo modelo CIE en cada caso", sinalan as investigadoras, as que engaden que o seguinte paso será intentar estender este estudo dende Burgos ao resto de Castela e León. Aínda que para iso será fundamental desenvolver outros procedementos que non impliquen a utilización do sky-escáner, "que é un equipo moi caro e que precisa un mantemento complexo" advirten.\n¿Por que é importante medir a iluminancia?\nComo detallan Díez-Mediavilla e Alonso-Tristán, a iluminancia -a enerxía lumínica por unidade de superficie dispoñible nun determinado lugar, ponderada segundo a sensibilidade do ollo-, non é un dato que se mida habitualmente nas estacións meteorolóxicas. A caracterización dos ceos é unha das formas de calcular este dato.\nNo ano 2003, CIE adopta unha clasificación de 15 tipos estándar de ceo que cobren todo o espectro probable dos ceos no mundo. Así, ceos estándar da mesma categoría terían idéntico valor de resplandor e distribucións de luminancia. Unha vez identificados os ceos, a iluminancia solar nas superficies de interese, tales como as fachadas dun edificio ou os seus interiores, obtense mediante expresións matemáticas simples.\nEsta información é moi relevante xa que o consumo de enerxía para iluminación pode supoñer ata o 40% no sector da edificación e a utilización da luz natural de xeito eficiente é unha forma moi efectiva de aforro enerxético.\nOs arquitectos e enxeñeiros precisan de información cuantitativa dos niveis de iluminación e radiación solar para deseñar edificios eficientes. O punto de partida para un deseño de iluminación natural é o coñecemento da dispoñibilidade de luz exterior, tanto nos seus niveis como nos seus períodos de duración, de acordo ás horas do día e as estacións.\nPor iso, a medida e a caracterización da radiación solar para aplicacións enerxéticas é unha das liñas de investigación tradicionais do grupo. "Tratamos de desenvolver tecnoloxías para o aproveitamento das enerxías renovables. E ademais, é unha forma moi intelixente de iluminarnos, posto que está cientificamente demostrado que a luz natural mellora o confort visual, e o benestar físico e mental dos ocupantes do edificio", conclúen as científicas.


#FNL4 programación do venres – A Movida\n#FNL4 programación do venres\nNa xornada do venres o Festival Nun Local trasládase ao Barrio de Casablanca. Unha zona que nos últimos tempos está a coller gran pulo grazas ao impulso dos hostaleiros e comerciantes da zona. As actuacións comezarán ás 19:30 e se prolongarán durante toda a tarde-noite.\nOs ritmos cubanos de Reyner Aldana son os encargados de inaugurar a segunda xornada do Festival Nun Local. O cubano afincado en Moaña actuará ás 19:30 en El Huerto de Lucas e presentará o seu primeiro traballo en solitario. Nel poderemos atopar ritmos africanos, pop, rock, bolero e mesmo electrónica, sempre aderezado con doses de improvisación en directo. A mesma hora comeza o concerto da cantante e actriz Cora Sayers en La Leyenda. Presentará o seu derradeiro traballo ‘Sandoval, 4’. Un dos espectáculos máis visuais do festival terá lugar ás 20:30 no parking Casablanca. A bailarina Clara Ferrao interpretará a peza de danza contemporánea ‘Miñaxoia’, coa que pretende expresar mediante o caos ao risco ao que estamos expostos. A música country virá da man da artista viguesa Sanny, que a partir das oito e media en La Comedia trasladaranos coa súa voz, guitarra e harmónica ao folk ianqui. Ás 9 da noite na libraría Versus actuará o multidisciplinar artista Velpiseter que define o seu traballo como ‘musicoplastidrama’, que é a mestura de música, literaturas (contos ou poemas), vídeo e escenografía, todo xunto e ao mesmo tempo no escenario por unha soa persoa.\nSe o que tes son ganas de botar unhas risas non debes perder a peza de microteatro ‘A bonequiña’, ás 21:30 na Tetería Rosalinda, o show de Richard o ventrílocuo e a súa boneca, Sally. A mesma hora en La Rosa Negra a agrupación Son Trío, formada por Su Garrido Pombo (voz), Katerina Linke (piano, composición) e Susanna Blanco (cello), presenta o proxecto “Miña almiña”, con músicas orixinais e textos baseados na obra de Rosalía de Castro. A actuación irá acompañada da exposición da artista Laura Cochón que creou unha serie de ilustracións para acompañar a actuación de Son Trío.\nPara pechar a noite, maxia e música. Ás once arrancan os derradeiros espectáculos do festival na xornada do venres. No mesón Padrenda Mr Kebab, un absurdo mago de orixe turco, introducirá ao público na idea do dadaísmo, do “anti”, antimaxia, antiarte, antipúblico… setenta minutos de delirio irreverente. En El Contrabajo o músico e compositor angolano Alberto Mvundi trasladará aos asistentes aos ritmos tradicionais da súa terra, nun concerto no que combinará a súa voz, a guitarra, a harmónica e a percusión. E, en La Pecera a música virá acompañada de grandes doses de humor co concerto de Los Bóvidos, poderíamos dicir que se trata dun grupo de pop rumbero en español, pero o certo é que o estilo dos Bóvidos é inclasificable. A súa seña de identidade é o humor, as letras ácidas e tremendas doses de cachondeo.\ncasablana casco vello Churruca comerdia danza festival Festival Nun Local FNL humor IV Festival Nun Local microteatro Música teatro


Vida de riqueza | Slots No Deposit Mobile | CoinFalls Casino en liña\nEste é un slot que pode ser xogado nunha liña rañuras sen depósito móbiles e é liberado por Microgaming. Este slot permite que teña unha experiencia de estilo de vida dun millonario con unha oportunidade de facelo unha realidade. Xunto cos símbolos de luxo que ofrece e as características do bonos simples, iso en liña rañuras sen depósito móbiles tornouse o mellor xeito esgueirar algúns momentos de luz da súa axenda lotada para probar os estados ricos.\nLuxos ofrecidos con Life of Rich\nVen como un slot de cinco tambores, xunto con tres liñas e trinta liñas de pagamentos fixos. No fondo, pode notar as bobinas alegres que xiran dentro dun marco que é avermellados. Ela dá un ollar de calquera tipo de fondo atractivo na parede dunha comedor.\nEste slots online sen depósito móbil ofrece varios tipos de símbolos. Os principais símbolos da fenda están feitos de apoio para o tema básico. Cinco deles caracteriza unha nena en varios lugares, como a pé con un chorro particular, ou nun casino, nun coche rápido, bebericando un cóctel nalgún iate e nun club de golf. Xunto con isto, os símbolos de menor valor están deseñados de forma creativa, así. Inclúen un chorro, un iate, a posh car, algún tipo de equipaxe, un pasaporte e algúns lentes de sol.\nO slot non ofrece moitos recursos creativos en comparación cos outros, pero sempre pode volver a esta un, se non gusta do tipo demasiado complexo de ranuras. E se é un novato, entón este slots online sen depósito móbil está feito só para ti, como non precisa facer calquera investimento antes de xogar.


Boletín Nº 95 (10 decembro 2020) | Rede Eusumo\nBoletín Nº 95 (10 decembro 2020)\nBoletín Rede Eusumo Nº 95 10 / 12 / 2020\nNovo criterio interpretativo das axudas á hostalería\nEn relación co Programa II de axudas á hostalería, recollido na Orde do 26 de novembro da Consellería de Emprego e Igualdade, publícase unha nova orde mediante a cal se especifica que se entende por semana completa para o efecto do cómputo dos días de peche da actividade.\nAdemais, aproveitamos para recordar que segue aberto o prazo para a presentación de solicitudes ata o próximo 28 de decembro, tanto para o Programa I de microempresas como para o Programa II da hostalería.\nCoñeces o servizo de asesoramento da Rede Eusumo?\nContamos cun equipo de profesionais disposto a resolver todas as túas dúbidas. Se tes unha idea de negocio, axudarémosche a desenvolvela; se precisas colaboradores para o teu proxecto, facilitarémosche a procura; se necesitas formación e información sobre a fórmula empresarial da economía social elixida, porémolas á túa disposición; se buscas asesoramento no proceso de tramitación administrativa, prestarémosche apoio, ademais de adaptarnos a ti e asesorarte no momento e na forma que o precises.\nContacta connosco e trasládanos todas as túas inquedanzas.\nAínda quedan prazas para inscribirse no maratón de emprendemento de economía social\nSe tes interese en dar un paso máis na túa idea de negocio, neste maratón poñemos á túa disposición os recursos necesarios para facelo.\nCentrarémonos na elaboración dos estatutos e do regulamento interno de cooperativas e sociedades laborais, ademais de mostrar as novas oportunidades de emprendemento en sectores emerxentes. É unha boa ocasión para redirixir a túa idea e saber por onde comezar.\nE se tes algunha dúbida que nos queiras consultar antes da xornada, poñemos á túa disposición un apartado onde ti preguntas e nós respondemos. Soamente tes que enviarnos a túa consulta ao cubrir o formulario de inscrición e contestaremos á túa e a outras cuestións trasladadas en directo.


o blog de xesús lópez: PONTEVEDRA EN CLAVE ECOLÓXICA\nO Brado, de Münch, volve ilustrare un traballo sobre a situación terminal da nosa ría.-\nPrecisamente o día 5.11, cando se presentaba a revista da Asociación de Veciños de San Roque, un amigo informabame telefónicamente da notificación da sentencia do Supremo, xa conocida, que vimos comentando estos días.\nO traballo que se inclúe nesta entrada figura antre os publicados na revista e vai da involución medioambiental da nosa ría e de cómo Pontevedra foi perdendo o seu vincallo co mar.\nEntrada n. 1067 do blog\n-Pontevedra en clave ecolóxica,\nO Cumio Medioambiental de Río Janeiro 1992 quixo marca-lo camiño, fixar pautas, pra unha posible salvación do planeta. Foi daquela cando se comezou falar, como receta máxica, do desenvolvemento sustentable, concepto éste que sería tratado noutro Cumio, o de Johannesburgo, no ano 2002, no que participaron 190 Xefes de Estado e de Goberno, que ademais asinaron unha promesa “solemne”: a de traballaren arreo por un desenvolvemento sostible, algo que tentarían fose un logro real prás xeneraciós herdeiras do planeta. Sobre esto existe tamén unha responsabilidade directa das cidades, que teñen na Carta de Aalborg do 1994 [e outros acordos posteriores] un claro compromiso ambiental e moral a seguir.\nNo preámbulo da Carta faise recaer sobre as cidades a maior parte dos problemas ecolóxicos que ten o planeta. E así, xa no preámbulo afirma: “Nós, cidades e pobos de Europa, asinantes desta carta, declaramos que, no proceso histórico, as nosas cidades teñen formado parte de imperios, naciós-estado e gobernos e que se teñen constituído como centros de vida social, xeradoras de economías propias e celadoras da cultura, herencia e tradición. Integrando familias e barrios, as cidades teñen sido os elementos básicos das nosas sociedades i estados. Teñen sido centros de industrias, oficios, comercio, educación e goberno”.\nEstamos en Pontevedra, cidade en regresión que foi, nos séculos XV e XVI, un importante porto; cidade que, coa súa ría, sabía da sustentabilidade da pesca da sardiña ou da práctica das “entalladas”, das que en Lourizán aínda gardan memoria das practicadas antre illa Ravela e a punta Sartán. E alguén aínda pode ter oído da época na que había ostras por riba da ponte do Burgo. A marea penetraba nas xunqueiras todas, onde a vida renacía ó tempo que exercían de depuradoras biolóxicas con máis eficacia que as de nova xeneración, construídas ó mellor contra natura, contra a Lei de Costas. Eran capital verde e productivo. Pero ese mundo foi desaparecendo, reconvertído-los espacios húmedos en solares ou simplemente desecados, cando se telumbran posibles novas agresiós en contra do que é dominio público marítimo terrestre e como tal inembargable, inalienable, imprescriptible e insusceptible de desafectación, como ben lembrou Cristina Narbona no seu mandato á fronte do ministerio de Medio Ambiente, en relación coas marismas de Lourizán.\nCando están en marcha, de xeito un tanto opaco, os traballos do futuro PXOM da capital e tendo en conta que Pontevedra suscribeu a Carta de Aalborg, un pergúntase qué están a faceren coa chamada Axenda21Local, instrumento necesario en orde ó estudio e traballos prá necesaria recuperación do capital natural: do litoral, da vida, e acabar coa querencia de seguiren cos recheos pra posibilitaren a arribada de empresas non relacionadas co mar. Porque todo o que se está a facere parece levar consigo unha certa carga de irracionalidade, de maior agresión, coa idea fixa de mata-la ría. Vede senón cómo as novas urbanizaciós, en Combarro, Samieira, Raxó, baixan, como cabalos á grea dispostos a enguliren o mar e os pequenos portos pesqueiros, que desaparecen como desapareceu o porto de Pontevedra.\nMoitas cidades informan, cando acometen novos plans de urbanismo, da elaboración da Axenda21Local, que ha ser sempre un documento democrático consultado porta a porta, casa por casa. Tódo-los veciños poden ter algo que decir en relación cos traballos prá recuperación ambiental do seu lugar. Aquí, en Pontevedra, tamén. Pero vexo a Axenda21Local pontevedresa como algo furtado, inexistente, mentres sí van acometer, se algo non-o remedia, a construcción da chamada nova Ponte d´As Correntes, outro instrumento pra unha maior presión e desfeita da Xunqueira d´Alba, prá presunta reconfiguración do espacio como gran solar aínda tendo sido denominado “lic”, lugar de importancia comunitaria. Outra falacia, porque realmente nunca se activaron as tareas prá súa rexeneración máis alá da creación dunha concellería de Medio Ambiente Natural. Ou tamén a outra gran agresión proiectada pra Mollavao: o macronudo, ¿pra qué? ¿Pra consolidaren a autovía a Marín que debería desaparecer no horizonte do 2018? E a reconfiguración das marismas de Lourizán como novo gran solar, pelotazo, que xa anunciaran pasos nese sentido.\nNúñez Feijóo prometeu a recuperación daquel litoral. Veremos. A promesa doutros ía en distinto sentido, acabamos por saber. E todo esto sirve pra insistir na necesaria elaboración da Axenda21Local. Se queremos recupera-lo capital verde é necesario poñer en marcha os foros democráticos que se precisen. E poderiase xa comezar, antre outras cousas, por demandaren a recuperación da legalidade en actuaciós sobre as que existen sentencias firmes do Tribunal Supremo, como no caso Tradepana ou no do paso do ferrocarril pola praza d´Os Praceres. Pero as forzas políticas non parecen estar polo labor de que esto funcione como Estado de Dereito. Lembremos que, en definitiva i en contra do aconsellado polo ministerio de Medio Ambiente do PP [oposto á construcción do ferrocarril ó porto polo trazado actual], na viaxe inaugural coa locomotora Mikado estaban presentes Fraga, Cuíña, Lores e Tonecho, rubricando o que sería sentenciado como ilegal.\nE rematemos traendo aquí algo sobre a Lei de Costas, do seu artículo 44.6: “Las plantas de aguas residuales se instalarán fuera de la ribera del mar y de los primeros veinte metros de la servidumbre de protección”. É decir, a depuradora d´Os Praceres non se axusta ó espírito da Lei. Construída en dominio público marítimo terrestre, en espacio “non segregado” da concesión de Ence, é de razón definilo como actuación presuntamente delictiva, como tamén o emisario, pensada a ría como gran sentina. Tamén cabe formular outra pergunta: a de se España non terá que lle devolver á UE os fondos por ela remitidos pra esa obra. ¿Conocen os servicios xurídicos da UE a realidade ambiental desta ría e a de Pontevedra, que se foi porto e por traición á súa natureza é decote máis cidade de secano?\n¡Claro que a Lei de Costas tería sido un instrumento eficaz pra salvare aquí o noso capital natural!. No citado artículo 44.6, no parágrafo seguinte, di: “No se autorizará la instalación de colectores paralelos a la costa dentro de la ribera del mar. En los primeros 20 metros fuera de la ribera del mar se prohibirán los colectores paralelos”. ¿Qué está a acontecer, tamén en Monteporreiro e ó pé de San Benito, nun lugar declarado “espacio protexido”, agredido por esos tubos en paralelo, onde van construir tamén unha ponte impensable nun lugar con esa catalogación e cando xa parece que foi abandonada a idea da construcción do hospital único en Montecelo?\nE conclúo. Vivimos nunha cidade que perdeu o mar e mái-la vocación atlántica que levou ós nosos mariños polo oceano global. E tomo unhas palabras de Al Gore: “Nunca ten sido tan importante que afrontémo-la realidade dos nosos retos a longo prazo [….]. Sen embargo, a razón é aburada por forzas que usan de técnicas sotiles como a propaganda, a psicoloxía e os medios de comunicación electrónicos” [e o propio poder, engadiríamos]. “Anque os retos ós que nos defrontamos son grandes, teño máis confianza que nunca en que a democracia vai triunfar e que estaremos á altura do desafío…” Confiemos nese triunfo da democracia tamén en Pontevedra e que, coa Axenda 21 Local debidamente participada i elaborada recupere o mar e as súas praias urbás e outros valores no canto de sumirse xangalmente aínda máis como cidade de secano. Difícil salvación se non recuperámo-la natureza no entorno todo: litoral, ría, río, xunqueiras.\n¿Posible? Depende da casta política, da súa vontade. De que estudien, agora que comeza o curso, o abecedario da Axenda21-Local, non novas recalficaciós.\nPublicado por xesús lópez fernández en 11:20


You are at:Home»Novas»Prohibido aparcar en Marqués de Figueroa o xoves e mailo venres\nBy San Sadurniño on\t 20 Marzo, 2019 Novas, Novas Portada\nAs obras de remodelación da avenida Marqués de Figueroa están a punto de rematar. Os obreiros da empresa adxudicataria traballaban esta mañá na Agra de Arriba para deixar listo o último tramo de beirarrúa que figuraba no proxecto e durante este xoves 21 e venres 22 de marzo está previsto levar a cabo o aglomerado de todo o trazado, desde máis arriba da Capela de Belén até a confluencia da avenida coa estrada de Ortigueira. Por este motivo, desde o Concello avísase que durante os dous días queda prohibido aparcar en ambas marxes de Marqués de Figueroa e aconséllaselles ás persoas usuarias que utilicen zonas de estacionamento alternativas, como por exemplo o campo do bispado situado entre o colexio e o edificio Villa de la Tranquilidad.\nMentres duren os traballos de aglomerado non se interromperá o tráfico, senón que estará regulado co obxectivo de que, dentro do que cabe, poida transitarse pola vía con máis ou menos normalidade. A diferenza dun asfaltado convencional, este tipo de pavimentación precisa maquinaria de grande tamaño e o movemento constante de camións traendo materia prima para o novo firme, razón pola que, mentres non rematen, se recomenda non pasar por alí a menos que sexa estrictamente necesario.\nNeste sentido, para o tráfico que queira cruzar a Silvalonga desde a AC-862 (ou ao revés) aconséllase tomar as pistas alternativas de Vilafiúnce -e desde alí á Agra de Abaixo ata a estrada provincial- ou ben a da Portela. Para bordear o centro urbano tamén se poden empregar a pista do Enxerto e incluso a de Corrás, que rematan ambas na zona do Campo da Feira, punto que seguramente quedará listo en último lugar.\nO que si estará prohibido é estacionar ao longo do case un quilómetro de avenida mentres duren os traballos. Poderán facerse paradas para subir ou baixar persoas ou para acceder a garaxes, pero desde o Concello insístese en que fai falla deixar libre de vehículos todo o percorrido.\nComo alternativa para a zona do colexio e da Casa da Cultura ofrécese aparcamento no campo propiedade do Bispado, capaz de absorber esta necesidade puntual. Tamén se poden usar as dúas paralelas ao recinto do CPI, a norte e a sur, así como o estacionamento do Centro de Saúde, aínda que nese caso tendo precaución posto que alí tamén se están desenvolvendo as obras de apertura da nova rúa que comunicará o pavillón municipal co Convento do Rosario.\nCoas previsións de bo tempo que se agardan para o que resta de semana, agárdase que os labores de aglomerado finalicen cara á tarde do venres. Logo pintarase a sinalización horizontal e a obra quedaría unicamente á espera de que se instalen os valados de madeira para os colectores do lixo. Traballos que, en calquera caso, deberían concluír nos próximos días.\nO comezo da renovación do firme en Marqués de Figueroa cadrará co Día Mundial Forestal. Unha data que o CPI de San Sadurniño celebrará plantando as árbores aínda pendentes da semana pasada, cando a rapazada puxo 14 exemplares da Prunus Royal Burgundy con motivo do Friday for Future.\nA rapazada da ESO está citada para as 12.30h. para plantar outras tantas árbores desta especie caducifolia emparentada coas cerdeiras que non dá froito, aínda que si unhas vistosas flores de cor púrpura.


Banco Santander, a Cámara de Comercio de Santiago de Compostela, e a Cámara de Comercio da Coruña, convocan, en colaboración coa Cámara de España e o diario La Voz de Galicia, a cuarta edición do Premio Pyme del Año. O obxectivo deste certame é recoñecer o labor das pequenas e medianas empresas como xeradoras de riqueza e creadoras de emprego no desempeño do seu labor cotián.\nO prazo de presentación de candidaturas para o Premio Pyme del Año 2020 ábrese hoxe, 8 de xuño, e pecharase o 18 de setembro.\nA esta nova convocatoria poden concorrer todas as pequenas e medianas empresas da provincia con menos de 250 empregados e cunha facturación anual inferior aos 50 millóns de euros no exercicio 2019.\nAdemais da elección da Peme do Ano, o xurado poderá conceder, ademais, catro accésits nas categorías de Internacionalización, Innovación e Dixitalización, Formación e Emprego, e Empresa Responsable.\nCon carácter extraordinario, nesta edición incluíuse unha mención especial á Mellor Iniciativa na loita contra o COVID-19, levada a cabo en 2020.\nA empresa gañadora concorrerá ao Premio Nacional Pyme del Año 2020, que se fallará no primeiro trimestre de 2021. Igualmente, as empresas gañadoras dos diferentes accésits e a mención especial concorrerán ao Premio Nacional nas súas respectivas categorías.\nAs empresas interesadas deberán encher o formulario de inscrición que atoparán na web das Cámaras de Comercio de Santiago e A Coruña, onde tamén poden consultar as bases do concurso.\nO xurado valorará nas súas deliberacións méritos como a creación de emprego, con especial atención ao emprego indefinido; as accións de formación para os empregados; a actividade internacional, fixándose na evolución das exportacións e a apertura a novos mercados; e as iniciativas de dixitalización e innovación, así como os proxectos socialmente responsables e, con carácter especial este ano, as accións levadas a cabo para loitar contra o COVID-19.\nMáis de 2.300 pemes participantes\nO Premio Pyme del Año consolídase con esta cuarta edición como unha das convocatorias de máis prestixio no mundo empresarial. En 2019, terceira edición do Premio Pyme del Año, inscribíronse un total de 1.552 empresas das 50 provincias e a Ciudad Autónoma de Ceuta, e contou coa participación de 42 Cámaras de Comercio territoriais. Desde 2017, ano da súa implantación, xa son 2.303 pemes que participaron no certamen.


5 aplicacións esenciais para editar vídeo no móbil | Creatividades en liña\nHai anos era case imposible para pasará pola nosa mente editar vídeo desde un dispositivo móbil como un Android ou un con iOS. Foi porque o hardware dos teléfonos intelixentes era menos potente e era difícil mover videoclips de non sei cantos megabytes.\nPero hoxe a película cambiou e podemos acceder 5 excelentes aplicacións para a edición de vídeo que non debería faltar na memoria do seu teléfono se é dos que grava vídeo coa cámara, excelente tamén desde o seu terminal. Por iso os imos coñecer.\n5 Pinnacle Studio para iOS\nÉ A propia aplicación de edición de vídeo de Apple que está dispoñible de balde cos novos dispositivos iPhone. Agora ofrece soporte para o iPhone 6s e o iPad Pro, polo que se queres pasar polo cadro, podes ter esa boa funcionalidade. Ofrece unha interface sinxela, intuitiva e limpa para poder editar títulos, música, voces e fotos.\nNin sequera preto da versión principal para PC, pero é unha para móbiles cumpre as expectativas. Ofrece unha interface que permite arrastrar e soltar arquivos facilmente e facilmente na liña do tempo, engadir transicións e incluso música. Caracterízase por ofrecer a importación de efectos especiais doutras aplicacións de Adobe CC.\nDescargar en iOS, en Android\nO principal atractivo desta aplicación é que o é libre, sen publicidade nin marcas de auga. Dos creadores do GoPro vén esta aplicación que é bastante similar a Splice. Permite importar, engadir transicións, textos, filtros, títulos e efectos de estilo documental.\nDispoñible só para iOS, polo que os de Android serían mellores que ir á seguinte aplicación.\nEsta aplicación tamén está dispoñible para iOS e Android e permite crea vídeos curtos composto por 200 imaxes ou vídeos. Unha aplicación que se centra na edición sen moitos adornos para que en menos dun galo cante teña un vídeo editado para compartir nas redes sociais e nas aplicacións de mensaxería.\nPode cambiar o formato do texto, modificar a hora, cambiar de canción, orde de imaxe ou os estilos predeterminados que veñen. Aplicación gratuíta dos creadores do GoPro.\nUnha aplicación de maior prezo que ten un interface ben definida e clara, e está máis preto dunha ferramenta profesional. Permite importar vídeo de Box, Vimeo, Dropbox, Google Drive e Microsoft OneDrive. Podes engadir efectos de movemento lento e rápido, animacións 3D de varias capas, transicións e un modo bastante avanzado para a edición de texto.\nNon perda esta lista de aplicacións para a edición de fotos.\nCamiño completo ao artigo: Creativos en liña » xeral » Varios » 5 excelentes aplicacións de edición de vídeo para móbiles\nAure Romero Garrido dixo\nGrazas e algunha recomendación para PC?\nResposta a Aure Romero Garrido\nAdobe Premiere, pero é de pago. Saúdos


parar1 verbo transitivo1 Facer que deixe de moverse ou avanzar [algo ou alguén]. Parouno pola rúa e estívolle falando máis dunha hora. Hai que parar o coche como sexa. SINÓNIMO deter2 Interromper o movemento ou o curso de [unha acción]. Os médicos conseguiron parar o curso da enfermidade. SINÓNIMO deter verbo intransitivo3 Deixar de ocorrer, de ter lugar, de facer algo que se expresa ou non. Parou xa a tormenta? Non para de chover. SINÓNIMO cesar Para, ho, para!4 Aloxarse, ir con frecuencia a un lugar. Cando vou a Santiago, sempre paro na mesma pensión. Eu paro moito no bar da esquina porque atenden ben.5(parar en) [Cousa] chegar á súa fin, a un resultado dun xeito determinado. Entón, en que parou aquel asunto? SINÓNIMOS acabar, quedar, terminar6 Permanecer nun lugar sen moverse de alí. As vacas páranlle ceibas no prado. Os nenos non paran na casa.7 Interromper voluntariamente unha actividade como medida de protesta. Os obreiros pararon dúas horas semanais.8 Deixar de moverse, de avanzar. Parou a descansar. SINÓNIMO deterse9 [Acción] non seguir o seu curso. Non parece que as protestas vaian parar. SINÓNIMO deterse Bule, que o tempo non para con ninguén.10 Deixar de funcionar. Parou o reloxo da igrexa. O mecanismo parou de repente.11 [Vehículo público] ter parada nun lugar. Para aquí o autobús que vai á estación? verbo pronominal12 Poñer o maior coidado ou atención en facer unha cousa. Se te paras un pouco, podes facelo mellor. FRASES E EXPRESIÓNS CON parar Ir parar Atoparse, chegar algo a algún lugar ou a mans de alguén. Onde iría parar aquela carteira miña de pel? Non parar 1 Non soportar a cousa ou sensación que se expresa por experimentala con intensidade. Esa casa é moi fría: aí non hai quen pare. Non paro coa dor de moas. Non se para co cheiro. Aquí non se para co frío. 2 Estar moi ocupado. Non para, ten moito traballo. 3 Ser ou estar inquieto. Ese neno non para. Onde vai parar! Expresión para ponderar que algo ou alguén posúe unha calidade en grao extremo, que non ten comparación posible. É o mellor de todos, onde vai parar! Sen parar Continuamente, sen interrupcións. Fala sen parar. /pc/verbos/parar.html


Concellos galegos súmanse ao manifesto "Cooperación contra o coroavirus" - Fondo Galego de Cooperación e Solidariedade\nUn total de 17 concellos galegos aprobaron xa o manifesto "Cooperación contra o coroavirus" que promove no eido estatal a Confederación de Fondos de Cooperación y Solidaridad, da que forman parte nove fondos que representan a máis de 1.300 administracións locais, entre eles o Fondo Galego de Cooperación e Solidariedade. O texto sostén que "nun contexto global, abandonar aos países do Sur non é unha opción", polo que unha vez superada a fase máis grave nos nosos territorios haberá que "axudar a outros pobos menos preparados para resistir os efectos da pandemia".\nOs concellos de Ames, Arteixo, Baños de Molgas, O Barco, Bergondo, Cabanas, Cambados, Malpica, Moraña, Narón, Poio, Ponteareas, Sada, Sandiás, San Sadurniño, Silleda e Tomiño veñen de sumarse a esta declaración, mediante fórmulas como o acordo plenario, da Xunta de Goberno Local ou por Decreto de Alcaldía. No entanto, a través da web da Confederación, numerosos cargos electos se adheriron tamén de xeito individual, co obxectivo de visibilizar o apoio do municipalismo á cooperación internacional como instrumento necesario para responder ao desafío global xerado polo Covid-19. En xuño, o documento abrirase ás sinaturas da cidadanía en xeral, a fin de promover a defensa deste tipo de políticas públicas municipais.\nPublicado: Venres, 29 de Maio de 2020


As análises de texto pon a proba aos alumnos de Selectividade | Consumer\nAs análises de texto pon a proba aos alumnos de Selectividade\nOs estudantes enfrontáronse a preguntas sobre textos de Limiar, Azaña ou o informe PISA\nMiles de estudantes que buscan un oco na Universidade o próximo curso afrontan esta semana a temida Selectividade. Nas primeiras probas, os alumnos enfrontáronse a diversas preguntas sobre textos escritos por personaxes tan dispares como Francisco Limiar, Manuel Azaña ou Fernando VII, entre outros. Tamén estivo presente o informe PISA ou a transición democrática.\nEn Madrid, a proba A de Lingua Castelá e Literatura II consistiu nun texto de Francisco Limiar extraído do seu monólogo “Mortal e Rosa”. Os alumnos tiveron que determinar as características lingüísticas e literarias do texto; explicar o seu contido e o significado de palabras como “impávida”, e analizar sintácticamente unha das súas oracións.\nNa opción B, os estudantes tiveron que responder a preguntas sobre comprensión, semántica e sintaxe tomando como base “A onomatopeya no Romanticismo” de Antonio Galego Morell, pertencente a Dez “ensaios sobre literatura española”.\nNo apartado de Historia de España, na opción A estivo presente un texto pertencente a un discurso de Manuel Azaña pronunciado no Concello de Valencia o 21 de xaneiro de 1937, mentres que na opción B, o alumno puido elixir entre desenvolver o tema da Transición, a Constitución de 1978 e o Estado das Autonomías, ou traballar sobre o Manifesto de Fernando VII xurando a Constitución de 1812.\nNa Comunidade Valenciana, as probas de Lingua consistiron nun comentario crítico e análise semántica, sintáctico e ortográfico do texto “A violencia crecente contra a discapacidade”, publicado no diario Levante polo secretario xeral do Comité Español de Representantes de Persoas con Discapacidade (CERMI), Luís Cayo Pérez Bo.\nOs estudantes cataláns, pola súa banda, tiveron que analizar unha pasaxe da novela “Nada”, de Carmen Laforet, ou realizar un ensaio sobre o Informe PISA en castelán. Neste último caso pedíase a opinión do alumno sobre o sistema educativo español e instábaselle a suxerir medidas para mellorar o sistema de ensino.\nalumnos estudantes proba selectividade texto


Baixada na recría en Amio e tendencia á baixa nos becerros carniceiros - Campo Galego\nInicio / Carne / Baixada na recría en Amio e tendencia á baixa nos becerros carniceiros\nBaixada na recría en Amio e tendencia á baixa nos becerros carniceiros\nA demanda de carne continúa sen recuperarse ós niveis anteriores á crise, pois as restriccións na hostelaría e a menor afluencia de turistas están deixando un verán atípico. Así as cousas, a Mesa da Prezos de Ternera Gallega decidiu esta semana manter os prezos da anterior sesión tanto en Suprema como en Ternera Gallega, se ben nesta última categoría aprecia unha acusada tendencia á baixa debida á falta de mercado.\nEn canto ós prezos de referencia marcados na Mesa de Prezos de Gando de Abasto, esta semana acordouse unha baixada de 10 euros nas femias de recría, en tódalas categorías e calidades. En vacún mediano para sacrificio, apréciase unha tendencia á baixa, pero decidiuse manter prezos, en tanto en vacún maior repítense tamén os valores da anterior sesión.\nA afluencia de gando ó mercado foi de 1.868 reses, 684 máis que a pasada semana. Houbo 1.507 cabezas de vacún menor (620 máis que a pasada semana), 187 de vacún mediano (35 máis) e 167 de vacún grande (41 máis).\n– Táboa completa das cotizacións de Amio (19-VIII-2020).


De cando en vez lembro un vello telefilme dunha serie titulada La cuarta dimensión que poñían na tele en branco e negro de finais dos sesenta. Por obra do desexo do protagonista -un rosmón impenitente que só sabía fungar para dirixirse aos demais-, todas as persoas coas que se cruza son coma el: homes, mulleres e nenos amosan os seus trazos físicos e de carácter. Decátase, entón, do ríspeto que é e prométese a si mesmo cambiar por completo se o mundo volve ser coma antes da súa irresponsable petición. Por sorte para el, o tempo recúa e el cumpre a súa promesa.\nIgnoro como me deixaban ver aquela serie porque os episodios producían en min un estraño desacougo, coma se puxesen en dúbida a seguridade do mundo cotián e todo, incluso o máis inverosímil, fose posible. Escuso dicir que impresionaba en grande maneira a miña mente infantil, daquela bastante ocupada en situarme no contorno.\nTamén lembro as sensacións e o nerviosismo cos que contemplei o telefilme: primeiro o contentamento do home ao ver cumprido o seu desexo, a progresiva perda de entusiasmo ao topar deseguido con malos modos e peores caras e, á fin, o recoñecemento contundente do seu erro e da súa propia esencia.\nFoi unha das primeiras leccións que recibín sobre a marabilla da diversidade e dos puntos de vista con que se contempla a vida, e aínda hoxe non a esquecín.\n¿Por que me veu á cabeza? ¡Quen sabe...!\nEncallouno Peke ás 5:26:00 p.m.


As vantaxes da máquina de corte CNC\nMáquina de enrutador cnc de madeira ATC\nMáquina de enrutador de madeira cnc\nNovas do produto\nMáquina de corte CNC, tamén coñecida como equipo de liña de produción de mobles de placas intelixentes. Como o nome indica, todos os procesos desde a carga, o corte, a perforación vertical do burato e o desbaste da placa complétanse dunha soa vez. Substitúe perfectamente á produción e procesamento manual. Cales son as vantaxes e as técnicas de procesamento da máquina de pegar CNC para equipos tradicionais de fabricación de mobles? Hoxe, a empresa de equipos Jinan JCUT toma os produtos da nosa fábrica como exemplo para presentalo en detalle.\n1. A máquina de corte CNC pode mellorar moito a taxa de utilización de placas. O deseño do mobiliario está completado polo ordenador. Segundo o mobiliario deseñado, os datos de uso da tarxeta pódense obter directamente e, a continuación, a tarxeta pode ser razoada e procesada mediante o software de composición optimizado. A taxa de utilización é extremadamente alta, ata o 95%; A máquina de cortar usa un cortador de fresado que pode dar a volta en calquera dirección e cortar formas especiais. A serra de mesa de deslizamento tradicional debe ser cortada ata o final, e a taxa de utilización de chapas é extremadamente baixa. O mestre da serra de mesa deslizante leva a cabo a medición e corte da cinta segundo os debuxos.\n2. A máquina de corte CNC aforra custos de man de obra. A liña de produción de mobles de paneis automáticos pode ser empregada e empregada por unha persoa por completo, e se se usa unha liña de xiro de bandas de borde, un traballador pode operar completamente e usalo de punta a banda. A serra de mesa deslizante require que funcionen polo menos dous traballadores, polo menos un mestre lidera un aprendiz e a intensidade laboral é alta e tamén é difícil a xestión de traballadores cualificados. En relación aos envíos dun día, non pode estar ao día cun terzo do abridor CNC.\n3. A velocidade de procesamento da máquina de corte CNC está lonxe de ser comparable á serra de mesa deslizante. A liña de produción de mobles de paneis automáticos é un proceso continuo e ininterrompido e procesamento automático de corte CNC; mentres que a serra de mesa deslizante debe ser empuxada e detida e a placa móvese arredor, o que supón unha perda de tempo e man de obra. Se se axusta de forma incorrecta, a taxa de erro é extremadamente alta.\n4. O ambiente de traballo da máquina de corte CNC é moi bo. O poderoso dispositivo de aspiración de po da máquina de corte e a estrutura racionalizada da máquina-ferramenta case conseguiron o procesamento de corte sen po; relativamente falando, o po da serra de mesa deslizante é moi grande.\n5. A máquina de corte CNC adopta un funcionamento e procesamento tipo parvo, todos calculados por computadora, con falla cero e erro cero. O funcionamento é sinxelo. Despois dun sinxelo adestramento por parte do noso técnico, pode empregarse para a súa operación e é seguro e non perigoso. A serra de táboa deslizante usa cálculos manuais para evitar varios erros. A serra de mesa deslizante é moi perigosa e lixeiramente impropia. Pode causar danos persoais.\nEn total, xa sexa por custo de procesamento ou por calidade de procesamento, a tecnoloxía de procesamento da máquina de corte CNC non ten parangón pola serra de mesa deslizante. Esta é tamén a raíz da máquina de corte actual CNC, moi popular entre os clientes.\nTempo de publicación: 24-abril-2020\nCONSULTA GRATUÍTA +8618006360664\nCORREO ELECTRÓNICO cncjcut@jcutcnclaser.com\nCONSULTA GRATUÍTA +8615863173380\nCORREO ELECTRÓNICO daisy@jcutcnclaser.com